[{"text_idx": "#000000", "text": "Mae Comisiwn y Senedd wedi talu costau'r wefan hon o arian cyhoeddus"}, {"text_idx": "#000002", "text": "Nos Lun, cefais y cyfle i ailgydio yn y sesiwn Facebook Live wedi seibiant dros gyfnod gwyliau\u2019r hanner tymor. Roedd hi\u2019n braf iawn cael dal fyny ag etholwyr unwaith eto\u2019r wythnos hon i drafod materion sy\u2019n codi ynghlych y pandemig neu unrhyw fater arall."}, {"text_idx": "#000005", "text": "Cymerias y cyfle yn y senedd i ddiolch i ofalwyr ar hyd a lled Cymru sy\u2019n gweithio mor galed, yn dawel i ofalu am anwyliaid a theuluoedd a, thrwy eu gwaith, sicrhau bod y GIG yn gallu gweithredu ac, wrth wneud hynny, arbed biliynau o bunnoedd. Gofynnais i\u2019r Gweinidog Iechyd, ar o\u0302l siarad a\u0302 llawer o ofalwyr ledled Ynys Mo\u0302n, pa gamau y byddai\u2019n eu cymryd i gydlynu gwasanaethau ac i greu un pwynt cyswllt er mwyn cefnogi gofalwyr, sydd wir yn haeddu\u2019r gefnogaeth honno.\nYmunais a\u0302 digwyddiad rhithiol wedi\u2019i drefnu gan Carers Trust Wales."}, {"text_idx": "#000007", "text": "Croesawu Buddsoddiad \u00a320 miliwn i ddatblygu Ffatri Gaws ym Mo\u0302n\nCroesawais y buddsoddiad \u00a320m i ddatblygu ffatri gaws yn Ynys Mo\u0302n a chreu 100 o swyddi ar yr ynys. Rydw i wedi galw\u2019n gyson ar Lywodraeth Cymru i fuddsoddi yn y sector fwyd ym Mo\u0302n, yn cynnwys y posibilrwydd o greu parc busnes cynhyrchu bwyd ar yr ynys.\nRwy\u2019n gobeithio gallu defnyddio datblygiad Mona Island Dairy fel sbardun pellach i wthio am ddatblygu\u2019r sector hon, yn adeiladu ar arbennigedd sydd eisoes yn bodoli mewn nifer fawr o gwmniau bwyd ym Mo\u0302n, i\u2019w helpu i dyfu a chreu swyddi. Byddaf yn parhau a\u0302\u2019r sgyrsiau yma gyda Gweinidogion yn yr wythnosau nesaf."}, {"text_idx": "#000008", "text": "Cefais gyfarfod efo Menter Mo\u0302n, er mwyn dal fyny ar bopeth sy\u2019n mynd ymlaen yn ddiweddar."}, {"text_idx": "#000010", "text": "Es i draw i Gaergybi i ymweld a\u0302 safle newydd Bragdy Cybi, roedd y bragdy yn edrych yn werth chweil ac yn gyfnod cyffrous iawn i\u2019r cwmni wrth iddyn nhw ehangu eu busnes. Tra\u2019r oeddwn yno, es draw i Cymell, sydd drws nesa i weld beth oedd ganddynt ar y gweill.\nYn y prynhawn, cefais gyfle i ymweld a\u0302 safle Cambria a Longford Rd, i drafod y diweddaraf efo Hwb Cybi. Yn bresennol oedd Cadeirydd BIPBC, y cynghorydd Trefor Lloyd Hughes, y cynghorydd Glyn Haynes ac eraill."}, {"text_idx": "#000011", "text": "Recordiais fy mwletin wythnosol sy\u2019n cael ei ddarlledu ar Mo\u0302nFM yn wythnosol, bob nos Wener am 8yh \u2013 cofiwch diwnio mewn!"}, {"text_idx": "#000012", "text": "Fel bob wythnos, cynhaliais fy nghymhorthfa er mwyn rhoi\u2019r cyfle i bobl leisio\u2019u problemau neu bryderon ac i mi gynnig datrysiad neu gymorth iddynt."}, {"text_idx": "#000013", "text": "Gyda chymorth fy nhi\u0302m, atebais lawer o ebyst a galwadau ffo\u0302n nifer o etholwyr drwy gydol yr wythnos."}, {"text_idx": "#000019", "text": "Wrth ymateb i\u2019r cyhoeddiad bod \u2018Lloyds Bank\u2019..."}]